Strukturele hervorming, beleggings sleutel tot herstel van arbeidsmark – Ramaphosa | Maroela Media
Pres. Cyril Ramaphosa het 'n beroep op alle Suid-Afrikaners gedoen om saam te werk nadat skoksyfers oor werkloosheidsvlakke in die land Dinsdag bekend gemaak is.
Volgens Statistieke Suid-Afrika (StatsSA) het die land se amptelike werkloosheidsyfer van 30% tot 23% in die tweede kwartaal van die land gedaal, 'n vermindering wat grootliks toegeskryf word aan hoe "werkloosheid" gedefinieer word.
Volgens die uitgebreide definisie van werkloosheid staan die land se werkloosheidskoers egter op 42%.
Ramaphosa sê die jongste syfers wys die geweldige uitwerking wat die Covid-19-pandemie op die land se arbeidsmark gehad het. Die verlies van 2,2 miljoen werksgeleenthede in die tweede kwartaal, asook die groot afname in deelname aan die werksmag weens die landwye afsonderingstydperk, benadruk die behoefte vir bykomende maatreëls om mense se inkomste as deel van die ekonomiese herstelproses te ondersteun.
"Die sukses van ons reaksie op hierdie ongekende krisis sal bepaal word deur die spoed waarteen ons arbeidsmark herstel. Benewens die verligtingsmaatreëls wat ons reeds in werking gestel het, moet ons ook verseker dat elke werksgeleentheid wat tydens die krisis verlore gegaan het, vervang word en dat meer werk geskep word sodat ons werkloosheid noemenswaardig kan verminder," het Ramaphosa gesê.
Hy sê die kabinet finaliseer tans 'n program vir 'n terugkeer na ekonomiese groei en werkskepping.
Strukturele hervorming, belegging in infrastruktuur en ander maatreëls om die ekonomie te help groei, gaan volgens Ramaphosa 'n sleutelrol speel om die herstel van die arbeidsmark op medium termyn te steun.
Terwyl dié mark herstel, gaan die regering voort met die uitbreiding van programme wat moet verseker dat mense nie hul werk verloor nie en inkomste behoue bly.
Ramaphosa sê die regering se geskiedkundige ekonomiese en maatskaplike hulpverligting het maatskappye, werkers en huishoudings teen die ergste uitwerking van die pandemie beskerm.
Die Werkloosheidsversekeringsfonds (WVF) het tot dusver R43 miljard in tydelike hulp aan meer as vier miljoen werkers uitbetaal. Volgens die president het dit verdere werksverliese bekamp en sakeondernemings aan die gang gehou.
Ramaphosa sê bykomende verligting is ook aan meer as 16 miljoen Suid-Afrikaners – meer as 'n kwart van die bevolking – betaal, onder meer om hongersnood te verlig.
Hy sê die meeste lande het 'n skerp toename in werkloosheid en ekonomiese onaktiwiteit ondervind weens maatreëls wat ingestel is om die Covid-19-pandemie te help stuit.
"In Suid-Afrika se geval beklemtoon die afname 'n dalende vlak van deelname aan die werksmag en dra dit by tot vlakke van werkloosheid wat reeds voor die pandemie onaanvaarbaar hoog was.
"Suid-Afrikaners moet juis nóú saamstaan en Suid-Afrika laat groei," het hy gesê.
Cyril jy moet spesifiseer wie val in jou Suid-Afrikaners, want jy gooi elke keer die apartheid kaart! Dis ook seker al waarvoor ons goed genoeg is
Nee wat.Ons ken jou en verstaan jou rassisties beleid.Jy en our people moet maar die situasie probeer uitsorteer.Die blankes sal self na mekaar kyk.
… saam…. beteken vir die ANC die een groep moet gee en die ander kan vat. Geskiedkundig… nogal… Eers word die pandemie benut om R500 biljoen weg te toor en nou moet die volgende katastrofe geaktiveer word om die land op sy kop draai sodat grootse figure opgelewer kan word vir beelde wat orals moet opskiet om 'n dodelike regering te verewig.
Die som maak nie sin nie. As jy 43 miljard in 4 miljoen mense indeel (en dit weer deel deur die 5 maande wat hulle TERS geld kon eis), is die bedrag per persoon baaaaaie hoër as die bedrag wat uitbetaal aan top salarisse. Dan neem ek ook nog nie eers in ag dat meerderheid van die eisers net kwalifiseer vir R3 500 per maand maal 5 maande nie….. Baie geld het uitbetaal, maar min daarvan het in die regte sakke ingegaan… (net my opinie)
Altyd imand om te blameer. Covid nie so skuldig soos julle jare lange plundering van die staatskas nie.